**ELŐTERJESZTÉS**

**A Gazdasági és Városstratégiai Bizottság 2018. december 3-i ülésére**

**Javaslat a Szombathelyi Parkfenntartási Kft. Szervezeti és Működési Szabályzatának módosítására**

A Közgyűlés a 279/2018. (X.25.) Kgy. számú határozatával 2018. dece,ber 12. napjától 2019. december 31. napjáig Kiss Dávidot választotta meg a Szombathelyi Parkfenntartási Kft. ügyvezetőjének. A döntés alapján az ügyvezető a Szervezeti és Működési Szabályzatot is felülvizsgálta és az alábbi módosítást javasolja:

* 9. pont: az alapító a 2018. december 11-én lejáró mandátumát követően, 2018. december 12. napjától 2019. december 31. napjáig terjedő határozott időtartamra Kiss Dávidot (anyja neve: Skapper Valéria, lakóhelye: 9700 Szombathely, Bertalanffy Miklós u. 42.) jelöli ki ügyvezetőnek.

A módosított Szervezeti és Működési Szabályzat az előterjesztés melléklete, amelyben a változásokat vastagon szedett, dőlt betű jelzi.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bd) alpontja alapján, amennyiben a gazdasági társaságban az önkormányzati tulajdonrész az 50 %-ot eléri, vagy meghaladja, a gazdasági ügyeket ellátó bizottság jogosult dönteni a szervezeti és működési szabályzat elfogadása tárgyában.

Tájékoztatom a Tisztelt Bizottságot, hogy a Szervezeti és Működési Szabályzat – terjedelmére való tekintettel – nem kerül megküldésre papír alapon. A dokumentum elérhető és letölthető a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2018” menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2018. november 26.**

 **/: Dr. Puskás Tivadar :/**

**Határozati javaslat**

**…./2018. (XII. 3.) sz. GVB számú határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bd) alpontja alapján a Szombathelyi Parkfenntartási Kft. Szervezeti és Működési Szabályzata módosítását az előterjesztés mellékletében foglaltak szerint elfogadja.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Kiss Dávid, a társaság ügyvezetője)

**Határidő**: azonnal